b'\n_START_ARTICLE_\nTecnologia de tramesa autom\xc3\xa0tica\n_START_PARAGRAPH_\nTecnologia de tramesa autom\xc3\xa0tica o tecnologia push descriu un estil de comunicacions a Internet on la petici\xc3\xb3 d\'una transacci\xc3\xb3 s\'origina en el servidor. Al contrari a la tecnologia pull, on la petici\xc3\xb3 \xc3\xa9s originada en el client-servidor.\n_START_SECTION_\n\xc3\x9as general\n_START_PARAGRAPH_\nEls serveis Push sovint es basen en prefer\xc3\xa8ncies d\'informaci\xc3\xb3 a mida. \xc3\x89s a dir, un model publicador/subscriptor. Un client s\'haur\xc3\xa0 de subscriure a diversos canals d\'informaci\xc3\xb3. Quan el nou contingut est\xc3\xa0 disponible en un d\'aquests canals, el servidor haur\xc3\xa0 d\'enviar la informaci\xc3\xb3 a l\'usuari._NEWLINE_Les confer\xc3\xa8ncies sincronitzades i la missatgeria instant\xc3\xa0nia s\xc3\xb3n exemples t\xc3\xadpics dels serveis tipus \'push\'. Els missatges de xat i, a vegades arxius, s\xc3\xb3n enviats a l\'usuari tan aviat aquests s\xc3\xb3n rebuts pel sistema de missatgeria. Els programes descentralitzats P2P (com WASTE) i els centralitzats (com IRC o Jabber) permeten fer \'push\' d\'arxius. \xc3\x89s a dir, el remitent inicia la transfer\xc3\xa8ncia de dades, en comptes del destinatari._NEWLINE_El correu electr\xc3\xb2nic \xc3\xa9s un sistema push: el protocol SMTP en el que est\xc3\xa0 basat, \xc3\xa9s un protocol push. Tanmateix, l\'\xc3\xbaltim pas: des del servidor de correu, fins a l\'escriptori de l\'usuari usa un protocol pull com POP3 o IMAP. Els clients moderns d\'email fan que aquest pas sembli instantani (fan \xc3\xbas de consultes peri\xc3\xb2diques al servidor de correu, buscant nous missatges). El protocol IMAP inclou l\xe2\x80\x99ordre IMAP IDLE, que permet al servidor comunicar-li al client quan ha arribat un nou correu. El BlackBerry original va ser el primer exemple popular de tecnologia push en un context sense fils._NEWLINE_Altres usos d\xe2\x80\x99aplicacions web que fan \xc3\xbas de la tecnologia push, inclou la distribuci\xc3\xb3 de dades de mercats (inventaris), sistemes de missatgeria/xat online (xat), subhastes, jocs i casinos online, resultat d\'esports, monitoratge de consoles i de xarxes.\n_START_SECTION_\nHTTP server push\n_START_PARAGRAPH_\nHTTP server push (conegut com a HTTP streaming) \xc3\xa9s un mecanisme de tramesa de dades des d\'un servidor web cap a un navegador web. HTTP server push pot ser realitzat a trav\xc3\xa9s de molts mecanismes._NEWLINE_Generalment el servidor web no acaba la resposta despr\xc3\xa9s que les dades han estat enviades al client. El servidor web deixa la resposta oberta per si t\xc3\xa9 lloc cap esdeveniment, aquest pugui ser enviat immediatament a un o a molts clients. D\'altra manera, les dades haurien de ser posades en una cua fins que es rebi la pr\xc3\xb2xima petici\xc3\xb3 del client. Molts servidors web ofereixen aquesta funcionalitat a trav\xc3\xa9s de CGI (per exemple NPH scripts a Apache). Un altre mecanisme est\xc3\xa0 relacionat amb un tipus especial MIME anomenat multipart/x-mixed-replace, que va ser introdu\xc3\xaft per Netscape el 1995. Els Web browsers ho haurien d\'interpretar com un canvi en el document quan el servidor publica una nova versi\xc3\xb3 al client. Avui continua sent suportat per Firefox, Opera i Safari, per\xc3\xb2 tradicionalment \xc3\xa9s ignorat. Microsoft. Pot ser aplicat a documents HTML, per\xc3\xb2 per a difusi\xc3\xb3 d\'imatges en aplicacions amb webcam._NEWLINE_El WHATWG t\xc3\xa9 elaborat un esborrany d\'una especificaci\xc3\xb3 Web Applications 1.0 que publica contingut el client usant tecnologia push. L\'1 de setembre del 2006, el navegador Opera va implementar aquesta tecnologia experimental en una caracter\xc3\xadstica anomenada "Server-Sent Events."\n_START_SECTION_\nJava pushlet\n_START_PARAGRAPH_\nUn pushlet \xc3\xa9s una t\xc3\xa8cnica desenvolupada originalment per a aplicacions web sobre Java, encara que les mateixes t\xc3\xa8cniques poden ser emprades, en altres frameworks web. En aquesta t\xc3\xa8cnica, el servidor pren avantatge de les connexions persistents HTTP i deixa la resposta al client "oberta" (\xc3\xa9s a dir, no l\'acaba), deixant al browser en un continu estat de "c\xc3\xa0rrega" en el moment que la p\xc3\xa0gina inicial hauria d\'haver estat completada. El servidor, despr\xc3\xa9s, utilitza peri\xc3\xb2dicament rutines de javascript per actualitzar el contingut de la p\xc3\xa0gina, aconseguint d\'aquesta manera, la capacitat de push. Fent servir aquesta t\xc3\xa8cnica, el client no necessita applets Java o altres plug-ins per mantenir una connexi\xc3\xb3 oberta amb el servidor. Els clients poden ser notificats autom\xc3\xa0ticament de nous esdeveniments pel servidor. Una important desavantatge d\'aquest m\xc3\xa8tode, tanmateix, \xc3\xa9s la p\xc3\xa8rdua del control que t\xc3\xa9 el servidor sobre els temps d\'expiraci\xc3\xb3. Un refresc de la p\xc3\xa0gina sempre \xc3\xa9s necessari si la p\xc3\xa0gina expira o el browser \xc3\xa9s tancat.\n_START_SECTION_\nLong polling\n_START_PARAGRAPH_\nLong polling \xc3\xa9s una variaci\xc3\xb3 de la t\xc3\xa8cnica tradicional de polling i permet emular informaci\xc3\xb3 col\xc2\xb7locada des d\'un servidor a un client en forma similar al polling normal. Tanmateix, si el servidor no t\xc3\xa9 informaci\xc3\xb3 disponible per al client, en comptes d\'enviar una resposta buida, el servidor guarda la petici\xc3\xb3 i espera a qu\xc3\xa8 alguna informaci\xc3\xb3 estigui disponible. Una vegada la informaci\xc3\xb3 est\xc3\xa0 disponible (o despr\xc3\xa9s d\'un temps establert), s\'envia una resposta completa al client. Llavors el client normalment realitzar\xc3\xa0 una recomanda d\'informaci\xc3\xb3 al servidor, perqu\xc3\xa8 aquest sempre tingui una comanda en espera, que pot ser usat per respondre a un esdeveniment. Long polling no \xc3\xa9s en si mateix una tecnologia push, per\xc3\xb2 pot ser utilitzada sota circumst\xc3\xa0ncies on un push verdader no \xc3\xa9s possible.\n_START_SECTION_\nAltres tecnologies\n_START_PARAGRAPH_\nEl terme Comet ha estat usat per descriure les tecnologies push aplicades a les aplicacions web amb AJAX. Es tracta d\'un terme global per a una combinaci\xc3\xb3 de tecnologies web com HTTP server push i long polling.'